కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సాహా స్థానంలో కీపింగ్ చేస్తా: కేఎల్ రాహుల్
అఫ్గానిస్థాన్‌తో జూన్ 14 నుంచి బెంగళూరు వేదికగా జరగనున్న ఏకైక టెస్టు మ్యాచ్‌లో వికెట్ కీపింగ్ చేసేందుకు తాను సిద్ధమని భారత ఓపెనర్ కేఎల్
Samayam Telugu | Updated:
Jun 1, 2018, 06:58PM IST
సాహా స్థానంలో కీపింగ్ చేస్తా: కేఎల్ రాహుల్
అఫ్గానిస్థాన్‌తో జూన్ 14 నుంచి బెంగళూరు వేదికగా జరగనున్న ఏకైక టెస్టు మ్యాచ్‌లో వికెట్ కీపింగ్ చేసేందుకు తాను సిద్ధమని భారత ఓపెనర్ కేఎల్ రాహుల్ వెల్లడించాడు. ఇటీవల ముగిసిన ఐపీఎల్ 2018 సీజన్‌లో సన్‌రైజర్స్ హైదరాబాద్ తరఫున ఆడిన వికెట్ కీపర్ వృద్ధిమాన్ సాహా.. ఫైనల్‌కి ముందు గాయపడిన విషయం తెలిసిందే. అతని కుడిచేతి బొటనవేలు విరగడంతో అఫ్గానిస్థాన్‌తో టెస్టుకి సాహా దూరంగా ఉండనున్నట్లు ఇప్పటికే బీసీసీఐ ప్రకటించింది. అయితే.. సాహా స్థానంలో జట్టులోకి దినేశ్ కార్తీక్, పార్థీవ్ పటేల్, రిషబ్ పంత్‌‌‌లో ఎవరో ఒకరిని తీసుకోబోతున్నారని ఊహాగానాలు వినిపిస్తున్న నేపథ్యంలో.. తాజాగా జట్టు మేనేజ్‌మెంట్ కోరితే తాను వికెట్ కీపింగ్ చేసేందుకు సిద్ధమని కేఎల్ రాహుల్ వెల్లడించాడు. కింగ్స్ ఎలెవన్ పంజాబ్ జట్టులో ఓపెనర్/ వికెట్ కీపర్‌గా కేఎల్ రాహుల్ అద్భుతంగా రాణించిన విషయం తెలిసిందే.